SNNP วิ่ง 4% เก็งกำไร Q3 โต 128% ลุ้นสินค้าใหม่ ดันรายได้ปีนี้ทะลุ 5 พันล้าน
SNNP บวก 4% โบรกเคาะเป้าสูง 29.30 บ. ชี้กำไรไตรมาส 3/65 โต 128% แตะ 140 ลบ. จับตาออกสินค้าใหม่ วางกลยุทธ์กระตุ้นยอดขาย ดันรายได้ปีนี้ทะลุ 5 พันล้าน
SNNP บวก 4% โบรกเคาะเป้าสูง 29.30 บ. ชี้กำไรไตรมาส 3/65 โต 128% แตะ 140 ลบ. จับตาออกสินค้าใหม่ วางกลยุทธ์กระตุ้นยอดขาย ดันรายได้ปีนี้ทะลุ 5 พันล้าน
31 ต.ค. 2565

ผู้สื่อข่าวรายงานว่า วันนี้ (31 ต.ค.65) ราคาหุ้น บริษัท ศรีนานาพร มาร์เก็ตติ้ง จำกัด (มหาชน) หรือ SNNP ณ เวลา 10:57 น. อยู่ที่ระดับ 21.10 บาท บวก 0.90 บาท หรือ 4.46% สูงสุดที่ระดับ 21.40 บาท ต่ำสุดที่ระดับ 20.40 บาท ด้วยมูลค่าการซื้อขาย 124.07 ล้านบาท

นายวิโรจน์ วชิรเดชกุล รองกรรมการผู้จัดการอาวุโส สายงานธุรกิจในประเทศ SNNP เปิดเผยว่า โค้งสุดท้ายของปีนี้บริษัทฯ ยังเดินหน้าขยายตลาดเป็นการต่อยอดไปในกลุ่มสินค้าเพื่อสุขภาพและเน้นการบำรุงสายตา โดยออกสินค้าใหม่ “เจเล่บิวตี้ กลิ่นอาซาอิ เบอร์รี่” มีลูทีน ซีแซนทิน และวิตามินเอ นับเป็นอีกสินค้าใหม่ที่เข้ามาเสริมทัพ เพื่อเพิ่มทางเลือกให้ผู้บริโภคและเป็นการขยายฐานลูกค้าใหม่มากขึ้น พร้อมตอบโจทย์พฤติกรรมผู้บริโภคยุคใหม่ที่ใช้เวลาส่วนใหญ่อยู่กับหน้าจอเฉลี่ยวันละ 6-8 ชั่วโมง ซึ่งมั่นใจว่าจะได้รับความสนใจจากผู้บริโภคได้เป็นอย่างดี และในช่วงที่เหลือของปีนี้บริษัทฯ มีแผนเปิดตัวสินค้าใหม่ ทำตลาดอย่างต่อเนื่อง ควบคู่ไปกับการวางกลยุทธ์การขายอย่างมีประสิทธิภาพ เพื่อกระตุ้นยอดขายทั้งในและต่างประเทศ ผลักดันรายได้ในปีนี้ทะลุ 5,000 ล้านบาท
บล.เมย์แบงก์ (ประเทศไทย) ระบุในบทวิเคราะห์ว่า คาดกำไรสุทธิไตรมาส 3/65 จะเติบโตมากกว่า 60% จากงวดเดียวกันของปีก่อน และจะขึ้นทำจุดสูงสุดของปีนี้ในไตรมาส 4/65 ซึ่งเข้าสู่ช่วงไฮซีซั่น ผสานโรงงานผลิตในเวียดนามจะเปิดดำเนินการ เชิงพาณิชย์ในเดือน ต.ค. หนุนโอกาสเติบโตเพิ่มขึ้นในปีหน้า แนะนำราคาเป้าหมาย 21.20 บาท
ส่วนบล.ดาโอ (ประเทศไทย) ระบุในบทวิเคราะห์ว่า กำไรสุทธิไตรมาส 3/65 จะอยู่ที่ 140 ล้านบาท เติบโต 128% จากงวดเดียวกันของปีก่อน และเติบโต 21% จากไตรมาสก่อน พร้อมแนะนำราคาเป้าหมายใหม่ 27 บาท จากเดิม 20 บาท
ขณะเดียวกัน บล.กสิกรไทย ระบุในบทวิเคราะห์ว่า ปัจจัยหนุนกำไรในปี 65-66 ได้แก่ การท่องเที่ยวฟื้นตัว, การขยายตัวในต่างประเทศ, เพิ่มกำลังการผลิตจากโรงงานใหม่ แนะนำราคาเป้าหมาย 29.30 บาท
ด้าน บล.คิงฟอร์ด ระบุในบทวิเคราะห์ว่า คาดภาพการดำเนินงานยังคงสามารถขยายตัวได้ต่อเนื่อง รับแรงหนุนในเชิงรายได้จากการ Reopening ทั้งในประเทศไทยและต่างประเทศโดยเฉพาะเวียดนามและกัมพูชา ขณะที่ทางบริษัทยังคงมีการออกผลิตภัณฑ์ใหม่ๆ อย่างต่อเนื่องตามกระแส สำหรับระยะถัดไปยังมีปัจจัยขับเคลื่อนการเติบโตจากโรงงานในเวียดนาม คาดว่าจะทยอยเปิดเป็น 3 เฟส (เฟสแรกในช่วงครึ่งปีหลังนี้ และเฟสสุดท้ายช่วงปลายปีหน้า)
ทั้งนี้ตลาดคาดว่าในปี 65 และ 66 กำไรสุทธิของ SNNP จะสามารถขยายตัวได้โดดเด่นมาอยู่ที่ระดับ 499 ล้านบาท เติบโต14% จากงวดเดียวกันของปีก่อน และ 623 ล้านบาท เติบโต 25% จากงวดเดียวกันของปีก่อน ตามลำดับ แนะนำราคาเป้าหมาย Bloomberg Consensus 21.50 บาท
นายวิโรจน์ วชิรเดชกุล รองกรรมการผู้จัดการอาวุโส สายงานธุรกิจในประเทศ SNNP เปิดเผยว่า โค้งสุดท้ายของปีนี้บริษัทฯ ยังเดินหน้าขยายตลาดเป็นการต่อยอดไปในกลุ่มสินค้าเพื่อสุขภาพและเน้นการบำรุงสายตา โดยออกสินค้าใหม่ “เจเล่บิวตี้ กลิ่นอาซาอิ เบอร์รี่” มีลูทีน ซีแซนทิน และวิตามินเอ นับเป็นอีกสินค้าใหม่ที่เข้ามาเสริมทัพ เพื่อเพิ่มทางเลือกให้ผู้บริโภคและเป็นการขยายฐานลูกค้าใหม่มากขึ้น พร้อมตอบโจทย์พฤติกรรมผู้บริโภคยุคใหม่ที่ใช้เวลาส่วนใหญ่อยู่กับหน้าจอเฉลี่ยวันละ 6-8 ชั่วโมง ซึ่งมั่นใจว่าจะได้รับความสนใจจากผู้บริโภคได้เป็นอย่างดี และในช่วงที่เหลือของปีนี้บริษัทฯ มีแผนเปิดตัวสินค้าใหม่ ทำตลาดอย่างต่อเนื่อง ควบคู่ไปกับการวางกลยุทธ์การขายอย่างมีประสิทธิภาพ เพื่อกระตุ้นยอดขายทั้งในและต่างประเทศ ผลักดันรายได้ในปีนี้ทะลุ 5,000 ล้านบาท